CELEX: 62009CA0210
Language: lv
Date: 2010-05-20 00:00:00
Title: Lieta C-210/09: Tiesas (trešā palāta) 2010. gada 20. maija spriedums ( Cour administrative d'appel de Nantes (Francija) lūgums sniegt prejudiciālu nolēmumu) — Scott SA, Kimberly Clark SNC, tagad “Kimberly Clark SAS” /Orleānas pilsēta (Valsts atbalsts — Regula (EK) Nr. 659/1999 — 14. panta 3. punkts — Atbalsta atgūšana — Efektivitātes princips — Formai neatbilstoši atmaksas pieprasījumi — Atcelšana)

3.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 179/13
            
         Tiesas (trešā palāta) 2010. gada 20. maija spriedums (Cour administrative d'appel de Nantes (Francija) lūgums sniegt prejudiciālu nolēmumu) — Scott SA, Kimberly Clark SNC, tagad “Kimberly Clark SAS”/Orleānas pilsēta
   (Lieta C-210/09) (1)
   
   (Valsts atbalsts - Regula (EK) Nr. 659/1999 - 14. panta 3. punkts - Atbalsta atgūšana - Efektivitātes princips - Formai neatbilstoši atmaksas pieprasījumi - Atcelšana)
   2010/C 179/21
   Tiesvedības valoda — franču
   
      Iesniedzējtiesa
   
   
      Cour administrative d'appel de Nantes
   
   
      Lietas dalībnieki pamata procesā
   
   
      Prasītāji: Scott SA, Kimberly Clark SNC, tagad “Kimberly Clark SAS”
   
      Atbildētāja: Orleānas pilsēta
   
      Priekšmets
   
   Lūgums sniegt prejudiciālu nolēmumu — Cour administrative d'appel de Nantes — Padomes 1999. gada 22. marta Regulas (EK) Nr. 659/1999, ar ko nosaka sīki izstrādātus noteikumus EK līguma 93. [88.] panta piemērošanai (OV L 83, 1. lpp.), 14. panta 3. punkta interpretācija — Valsts atbalsts, kuru Francijas valsts iestādes ir piešķīrušas Scott SA un Kimberly Clark — Pienākums nekavējoties atgūt valsts atbalstu, kurš ir atzīts par nesaderīgu ar kopējo tirgu — Sekas saistībā ar šo pienākumu, kas rodas no iespējamas valsts iestāžu izdotu maksājumu pieprasījumu šī valsts atbalsta atgūšanai atcelšanas formas trūkumu dēļ
   
      Rezolutīvā daļa:
   
   Padomes 1999. gada 22. marta Regulas (EK) Nr. 659/1999, ar ko nosaka sīki izstrādātus noteikumus EK līguma [88.] panta piemērošanai, 14. panta 3. punkts ir jāinterpretē tādējādi, ka tam nav pretrunā tas, ka apstākļos, kad attiecīgajam valsts atbalstam atbilstošās summas jau ir atgūtas, valsts tiesa formas trūkuma dēļ atceļ atmaksas pieprasījumus, kuri izsniegti, lai atgūtu nelikumīgu valsts atbalstu, ja valsts tiesībās ir nodrošināta iespēja labot šo formas trūkumu. Savukārt šai tiesību normai pretrunā ir tas, ka šīs summas pat uz īsu laiku tiktu no jauna samaksātas šī atbalsta ieguvējam.
   
      (1)  OV C 205, 29.08.2009.